Diari Oficial de la Generalitat Valenciana


Sumari del DOGV 4177, del 28-01-2002 (2002/645)

Informació pública del programa d'actuació aïllada amb projectes de reparcel·lació i urbanització per a la prolongació de l'avinguda de Xixona d'aquest municipi junt amb estudi de detall, promogut per la mercantil Luisa Galvañ SL. Expedient 121-50/2001.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4177

Data del DOGV
:   28-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/645


Organisme emissor
:   Ajuntament del Campello

Tipus de document
:   Anunci

Informació pública del programa d'actuació aïllada amb projectes de reparcel·lació i urbanització per a la prolongació de l'avinguda de Xixona d'aquest municipi junt amb estudi de detall, promogut per la mercantil Luisa Galvañ SL. Expedient 121-50/2001. [2002/M645]
  
Per Resolució de l'Alcaldia Presidència número 0013-2002, de 7 de gener de 2002, es va acordar sotmetre a informació pública, per termini de 20 dies, la proposta de programa per al desenvolupament de l'actuació aïllada per a l'obertura del vial comprés en el Pla General d'Ordenació Urbana del Campello, definit per l'avinguda de Xixona i l'obtenció de sòls dotacionals, i que té com a àmbit d'actuació: sòl urbà delimitat per l'avinguda d'Ausiàs March com a front principal, fent mitgera pel costat est amb sòl urbà amb front al mateix carrer, així com per l'oeste, amb sòl dotacional, equipament docent i al sud amb porció de la mateixa finca, quedant com a restes de la finca matriu, que es classifica com a sòl urbanitzable no programat, pertanyents als sectors del Pla General 31-32, formant una sola unitat de sòl urbà que es desenvolupa mitjançant el programa d'actuació aïllada.
  
El programa d'actuació aïllada que ara s'exposa al públic va tindre entrada en aquest ajuntament, mitjançant instància presentada pel senyor Ramón Lledó Buades, en representació de la mercantil Luisa Galvañ SL, el dia 27 de juliol de 2001 (RGE núm. 9.953) junt amb projecte d'estudi de detall per a la definició de les alineacions de l'edificació, augmentant l'amplària del carrer de Sant Bartomeu, en el front de l'illa delimitada per l'avinguda d'Ausiàs March, prolongació de l'avinguda de Xixona, carrer de Tratxo i carrer de Sant Bartomeu, així com projecte de reparcel·lació i projecte d'urbanització, tot això conformant l'expedient administratiu número 121-50/200, i el projecte d'obra major per a la construcció d'edifici de planta baixa i quatre pisos per a 47 habitatges, garatges i locals, (que conforma l'expedient administratiu núm. 327-446-1373); ambdós expedients s'exposen al públic de manera conjunta, per termini de 20 dies hàbils a comptar del següent al de la publicació d'aquest edicte en el Diari Oficial de la Generalitat Valenciana, termini durant el qual, es podran presentar les al·legacions que s'estimen pertinents, amb expressa indicació que, en relació a la proposta de programa, el període d'informació pública té el caràcter de simultani concurs públic per a la selecció d'urbanitzador, i es podran presentar, durant aquest termini, al·legacions i altres alternatives tècniques en competència a l'exposada al públic. No obstant això, per tractar-se d'una actuació aïllada i exigir l'article 6 de la LRAU la seua urbanització i edificació, qui pretenga competir per a ser adjudicatari, haurà d'acreditar la disponibilitat civil de terrenys suficients o, si escau, conformitat de propietaris de superfície suficient per a tindre preconstituït en el seu patrimoni el dret a parcel·la edificable, que permeta acreditar al seu torn que aquesta s'edificarà en termini inferior a tres anys (article 74 LRAU), per a la qual cosa, qui licite per l'adjudicació d'aquest programa, ha de comptar, almenys, amb suficient terreny inicial per a tindre dret a l'edificació de parcel·la final en proporció no inferior a la meitat de la mínima edificable (art.70.d, de la LRAU).
  
En els cinc dies següents al venciment del termini anterior, els interessats que complisquen igualment els requisits mencionats per a optar a la condició d'urbanitzador, podran presentar les proposicions jurídiques que consideren convenients en el registre general de l'ajuntament.
  
Aquests terminis quedaran prorrogats per 20 dies addicionals, si durant els 10 primers d'informació pública, alguna persona que complisca els requisits per a presentar alternatives, es comprometera a presentar una alternativa tècnica, substancialment distinta a la inicial i prestara caució d'això en la quantia que reglamentàriament es determine. La pròrroga es farà constar al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
L'acte d'obertura de pliques tindrà lloc en la següent data hàbil a la conclusió del termini per a presentar-les. Durant els 10 dies següents al d'obertura de pliques, totes les actuacions de l'expedient podran ser objecte de consulta i al·legacions pels interessats.
  
L'expedient complet estarà exposat al públic i podrà consultar-se durant el termjni indicat, en l'Ajuntament del Campello, en el Negociat de Planejament i Gestió, de dilluns a divendres, de 10.00 a 14.00 hores.
  
Cosa que es publica perquè en prengueu coneixement de conformitat amb el que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística de la Comunitat Valenciana.
  
Aquest anunci serveix als possibles titulars cadastrals, que no han pogut ser notificats personalment i que són:
  
LIDL Supermercados SL (ref. cadas. 7760002);
  
Manuel Giner Varó (ref. cadas. 7760003);
  
Rafael Jurado Blázquez (ref. cadas. 7760004);
  
Manuel Giner Barberí (ref. cadas. 7760005);
  
Vicenta Garberí Ramos (ref. cadas. 7760006);
  
Francisco Lledó Pérez (ref. cadas. 7760007);
  
José A. Sala Sala (ref. cadas. 7560002);
  
Comunitat de Propietaris
  
del Carrer d'Alcoi, nº 1 (ref. cadas. 7760001).